**Kaposvári Egyetem**

**Szervezeti és Működési Szabályzat**

**III. kötet**

**11. melléklet**

**MNB Kiválósági Ösztöndíj Pályázati Kiírás és Szabályzat**

**Kaposvári Egyetem**

[[1]](#footnote-1)A Kaposvári Egyetem a Magyar Nemzeti Bankkal (továbbiakban: MNB) kötött támogatási szerződésben foglaltak szerint a 2016/2017-es tanévtől kezdve MNB Kiválósági Ösztöndíj Pályázatot hirdet az alábbi szakok hallgatói számára:

* alapképzésen: pénzügy és számvitel BA
* mesterképzésben: pénzügy MA, regionális és környezeti gazdaságtan MA (magyar és angol nyelven).

***A pályázati kiírás és szabályzat közzétételének helye, ideje***

[[2]](#footnote-2)Jelen pályázati kiírást és szabályzatot a Kaposvári Egyetem az MNB-vel évente kötött szerződés alapján, a szerződésben megjelölt tanév kezdetén, legkésőbb szeptember 7-től teszi közzé

* a hallgatói neptun felületén,
* a Kaposvári Egyetem, valamint a Kaposvári Egyetem Gazdaságtudományi Kar hivatalos honlapjainak főoldalán,
* a Kaposvári Egyetem hivatalos facebook oldalán,
* a Kaposvári Egyetem Gazdaságtudományi Kar hivatalos levelezőlistáján.

[[3]](#footnote-3)A megjelenő hirdetmény tárgyév szeptember 30-ig nem távolítható el a fenti elektronikus felületekről.

A pályázaton való indulás feltételei

Azon hallgatók pályázhatnak, akik

a)         [[4]](#footnote-4)a fent felsorolt (támogatni kívánt) alap- és mesterszakok nappali munkarendű, az MNB-vel kötött szerződésben rögzített tanév 1. félévében aktív hallgatói jogviszonnyal rendelkező állami ösztöndíjas vagy önköltséges finanszírozási formában tanuló hallgatói,

b)         [[5]](#footnote-5)a támogatni kívánt alap- vagy mesterképzési szakon legalább két félévre bejelentkeztek és az előző két egymást követő aktív félévben legalább 54 kreditet megszereztek,

c)         akik a szakon előírt mintatanterv összes kreditjeinek időarányosan (az aktív félévek számát figyelembe véve) legalább 90 %-át teljesítették, továbbá

d)         az előző két egymást követő, lezárt, aktív félévben a megszerzett érdemjegyek kreditekkel súlyozott számtani átlaga 4,00-nél jobb, és azokban a félévekben tudományos, illetve egyéb szakmai munkát végeznek.

**A támogatás összege, támogatható hallgatók száma**

[[6]](#footnote-6)A támogatás összegét, futamidejét, a támogatható hallgatók számát az MNB-vel tanévenként kötött szerződés tartalmazza.

A jelentkezés módja, határideje

[[7]](#footnote-7)A hallgatók tárgyév szeptember végéig jelentkezhetnek a pályázatra, egy példányban kitöltött és aláírt pályázati adatlap (jelen felhívás 1. sz. melléklete) személyes leadásával a Kaposvári Egyetem Gazdaságtudományi Kar Dékáni Hivatalában.

Egy hallgató csak egy pályázatot nyújthat be abban az esetben is, ha egyszerre több – a pályázatban támogatott – szakon is tanulmányokat folytat.

**A pályázatok elbírálása**

A jelentkezési határidőig leadott pályázatokat a KE-GTK Dékáni Hivatal az egyetem iratkezelési szabályzatának és ügyrendjének megfelelően iktatja, majd a pályázati bírálóbizottság tagjai számára eljuttatja. A bírálóbizottság tagjai[[8]](#footnote-8):

* a KE-GTK Tanulmányi Bizottságának elnöke,
* a KE-GTK Tanulmányi Bizottságának két tagja,
* a Hallgatói Önkormányzat egy képviselője.

A bírálóbizottság a benyújtott pályázati adatlap és mellékletei alapján ellenőrzi, hogy a pályázók megfelelnek-e a pályázati feltételeknek. Ezt követően a feltételeket teljesítő hallgatók pályázatait pontozással bírálják az alábbiak szerint:

1. A tanulmányi teljesítmény alapján maximum 70 pont adható. A tanulmányi teljesítményre adott pontszám a KE-SZMSZ III. kötet 1. sz. melléklete (Térítési és Juttatási Szabályzat), 2. § l) pont szerinti ösztöndíj átlag tizennégyszerese.
2. Dokumentumokkal, igazolásokkal alátámasztott tudományos teljesítményre maximum 20 pont adható, ezen belül

* publikációs teljesítmény maximum 10 pont (lektorált folyóiratban megjelent magyar/idegen nyelvű publikáció értéke 3/6 pont, konferencia kiadványban teljes terjedelemben megjelent magyar/idegen nyelvű publikáció értéke 2/4 pont, egyéb tudományos publikáció értéke 1 pont)
* tudományos diákköri dolgozat maximum 5 pont (OTDK 1-3. helyezés értéke 5 pont, OTDK különdíj értéke 4 pont, OTDK részvétel értéke 3 pont, kari vagy egyetemi TDK 1-3. helyezés értéke 3 pont, kari vagy egyetemi különdíj értéke 2 pont, kari részvétel értéke 1 pont). Egy dolgozat után csak egy pontszám számolható el.
* Nemzetközi/hazai szakmai versenyeken való részvételre maximum 2/1 pont adható.
* Baka József Szakkollégiumban végzett aktív hallgatói tevékenységre maximum 3 pont adható.

1. Dokumentumokkal, igazolásokkal alátámasztott egyéb közéleti, közösségi tevékenységre maximum 10, tevékenységenként legfeljebb 5 pont adható.

[[9]](#footnote-9)A bírálóbizottság a pályázatokat tárgyév október 5-ig pontozza és rangsorolja, majd az egyetem az ösztöndíjban részesítendő hallgatókról október 10-ig intézményi rangsorolt listát küld a hallgatók nevével, lakcímével, e-mail címével (az információs önrendelkezési jogról és az információszabadságról szóló 2011. évi CXII. törvény szerinti hallgatói adatkezelési hozzájárulással együtt) az MNB Oktatási igazgatósága részére, annak érdekében, hogy a támogatott hallgatók számára az ösztöndíjról szóló oklevél átadása ünnepélyesen megtörténhessen az MNB közreműködésével.

**Az ösztöndíj folyósítására vonatkozó szabályok**[[10]](#footnote-10)

Az ösztöndíj folyósítására vonatkozó szabályokat a Kaposvári Egyetem és az MNB közötti szerződés szabályozza.

További információ: Dr. Csonka Arnold oktatási dékánhelyettes ([csonka.arnold@ke.hu](mailto:csonka.arnold@ke.hu); 06 820 505 800 /3602)

Jelen szabályzatot a Kaposvári Egyetem Szenátusa 2016. június 28-án megtartott ülésén megtárgyalta, és az 52/2016. (VI. 28.) számú határozattal elfogadta. Hatályos az elfogadás napjától.

Jelen szabályzat módosításait a Kaposvári Egyetem Szenátusa 2017. június 29-én megtartott ülésén megtárgyalta, és a 39/2017. (VI. 29.) számú határozattal elfogadta. A módosítások lábjegyzetelve, melyek az elfogadás napjától hatályosak.

Kaposvár, 2017. június 29.

Prof. Dr. Szávai Ferenc DSc Dr. Borbás Zoltán

rektor kancellár

1. Módosítva a 39/2017 (VI. 29.) sz. Szenátus határozattal, hatályos 2017. június 29-től. [↑](#footnote-ref-1)
2. Módosítva a 39/2017 (VI. 29.) sz. Szenátus határozattal, hatályos 2017. június 29-től. [↑](#footnote-ref-2)
3. Módosítva a 39/2017 (VI. 29.) sz. Szenátus határozattal, hatályos 2017. június 29-től. *A „2016.” szöveg helyébe a „tárgyév” szöveg lép.* [↑](#footnote-ref-3)
4. Módosítva a 39/2017 (VI. 29.) sz. Szenátus határozattal, hatályos 2017. június 29-től. *A „2015/2016-os tanév” szöveg helyébe „az MNB-vel kötött szerződésben rögzített tanév” szöveg lép.* [↑](#footnote-ref-4)
5. Módosítva a 39/2017 (VI. 29.) sz. Szenátus határozattal, hatályos 2017. június 29-től. *Az „55” szöveg helyébe az „54” szöveg lép.* [↑](#footnote-ref-5)
6. Módosítva a 39/2017 (VI. 29.) sz. Szenátus határozattal, hatályos 2017. június 29-től. [↑](#footnote-ref-6)
7. Módosítva a 39/2017 (VI. 29.) sz. Szenátus határozattal, hatályos 2017. június 29-től. *A „2016. szeptember 1-től szeptember 23-án 11.00 óráig” szöveg helyébe a „tárgyév szeptember végéig” szöveg lép. Törlésre került az „(Új tanügyi épület, 220-as iroda)” szövegrész.* [↑](#footnote-ref-7)
8. Módosítva a 39/2017 (VI. 29.) sz. Szenátus határozattal, hatályos 2017. június 29-től. [↑](#footnote-ref-8)
9. Módosítva a 39/2017 (VI. 29.) sz. Szenátus határozattal, hatályos 2017. június 29-től. [↑](#footnote-ref-9)
10. Módosítva a tartalma a 39/2017 (VI. 29.) sz. Szenátus határozattal, hatályos 2017. június 29-től. [↑](#footnote-ref-10)